ครอบครัวเหยื่อเกาะเต่า เชื่อมั่นตำรวจไทย-หลักฐานไม่มีข้อสงสัย
(ภาพ: AFP PHOTO / HO / THAI POLICE),ครอบครัวของชายหญิงชาวอังกฤษ 2 คนที่ถูกฆาตกรรมที่เกาะเต่า ในเขตจังหวัดสุราษฎร์ธานีเมื่อเดือนกันยายน กล่าวว่า หลักฐานที่กล่าวหาแรงงานต่างด้าวชาวเมียนมาร์ 2 คน ว่าเป็นผู้ที่ก่อเหตุสลดดังกล่าว ดูไม่มีข้อสงสัยใดๆ,สำนักข่าว เอเอฟพี รายงานว่า ทั้ง 2 ครอบครัว ออกแถลงการณ์ผ่านกระทรวงต่างประเทศสหราชอาณาจักร เมื่อวันศุกร์ (5 ธ.ค.) โดยพวกเขากล่าวสนับสนุนการสืบสวนคดีเกาะเต่าของตำรวจไทย ซึ่งถูกวิพากษ์วิจารณ์อย่างหนัก ว่าอาจมีความไม่โปร่งใส ในการจับกุมตัวนาย ซอ ลิน และ วิน ซอ ตัน แรงงานต่างด้าวชาวเมียนมาร์ ในข้อหาฆาตกรรมนาย เดวิด มิลเลอร์ อายุ 24 ปี และน.ส. ฮันนาห์ วิทเธอริดจ์ อายุ 23 ปี,ครอบครัววิทเธอริดจ์แถลงการณ์ระบุว่า พวกเราได้รับทราบข้อมูลมากมายและการสืบสวนในหลายๆด้าน พวกเราขอย้ำว่า ในฐานะครอบครัว พวกเรามีความเชื่อมันในการทำงานของเจ้าหน้าที่ในคดีอาชญากรรมที่โหดเหี้ยมนี้,ทั้งนี้ เจ้าหน้าที่สืบสวนชาวอังกฤษเดินทางมายังประเทศไทยเพื่อตรวจสอบการสืบสวนคดีเกาะเต่าของตำรวจไทย หลังจากมีเสียงวิพากษ์วิจารณ์อย่างกว้างขวางเรื่องความผิดพลาดและสะเพร่า ขณะที่กลุ่มสิทธิมนุษยชนตั้งข้อสังเกตในคดีนี้ว่าอาจมีการทรมานผู้ต้องสงสัย หลังจากผู้ต้องสงสัยทั้ง 2 คนกลับคำให้การทั้งที่ยอมรับสารภาพผิดแล้ว,อย่างไรก็ตาม ครอบครัวมิลเลอร์ออกแถลงการณ์ตำหนิการสร้างเรื่องราวต่างๆนาๆให้กับคดีนี้ และว่าควรหยุดคาดคะเนเรื่องต่างๆก่อน จนกว่าหลักฐานทั้งหมดจะได้รับการเปิดเผย กระแสสนับสนุนผู้ต้องสงสัยชาวเมียนมาร์นั้นดังและเข้มแข็งมาก แต่ได้โปรดอย่าด่วยสรุปจนกว่าคุณจะได้พิจารณาหลักฐานทั้งหมดจากทั้ง 2 ฝ่าย จากที่พวกเราได้เห็นมา ผู้ต้องสงสัยมีคำถามที่ต้องตอบ หลักฐานที่ผูกมัดตัวพวกเขาดูเหมือนจะแข็งแกร่งและไม่มีข้อสงสัยใดๆ,อนึ่ง ทางครอบครัวและทนายความของผู้ต้องสงสัยชาวเมียนมาร์ทั้ง 2 คน ยืนยันว่าพวกเขาเป็นผู้บริสุทธิ์ และถูกจับในฐานะแพะรับบาป เนื่องจากตำรวจต้องการหาทางยุติคดีนี้โดยเร็ว
ครอบครัวของชายหญิงชาวอังกฤษ 2 คนที่ถูกฆาตกรรมที่เกาะเต่า ในเขตจังหวัดสุราษฎร์ธานีเมื่อเดือนกันยายน กล่าวว่า หลักฐานที่กล่าวหาแรงงานต่างด้าวชาวเมียนมาร์ 2 คน ว่าเป็นผู้ที่ก่อเหตุสลดดังกล่าว ดูไม่มีข้อสงสัยใดๆ
เกาะเต่า,ไทย,สหราชอาณาจักร,ฆ่านักท่องเที่ยว,เดวิด มิลเลอร์,ฮันนาห์ วิทเธอริดจ์,นักท่องเที่ยวอังกฤษ,สุราษฎร์ธานี,สังเกตการณ์,คดีเกาะเต่า,แพะรับบาป,จับแพะ,ตำรวจไทย,ข่าวต่างประเทศ